এ যেন ‘চিরদিনই তুমি যে আমার’ সিনেমার গল্প! “পিয়ারে পিয়ারে, কাঁদে মোর হিয়ারে” ভিডিওর দৃশ্য মনে পড়ে? সেই দৃশ্যের রিয়্যাল ভার্সন দেখলো আসানসোল। মোটর মেকানিকস কৃষ্ণ আর স্কুল ছাত্রী পল্লবী বাড়ির অমতে পালিয়ে বিয়ে করে। তারপরেই পল্লবী বাড়ির লোকজন গুন্ডাবাহিনী দিয়ে পেটায় কৃষ্ণাকে। পল্লবীকে তুলে নিয়ে যায় বাড়িতে। আলাদা করে দেওয়া হয় তাদের দুজনকে। সেই ঘটনা ছিল রুপোলি পর্দার। তবে এবার আসানসোলে ঘটল হবহু একই ঘটনা। তবে ফারাক একটাই। সিনেমায় নায়ক-নায়িকা সদিচ্ছায় বিয়ে করলেও নায়িকা ছিল নাবালক। তাই শেষ পর্যন্ত কৃষ্ণ তার পল্লবীকে নিজের কাছে ধরে রাখতে পারেনি। আসানসোলের ঘটনায় দুজনেই সাবালক হওয়ায় লড়াই করেও হার মেনেছে শত্রুপক্ষ। শ্রমিক দিবসের দিন মারপিটে রক্ত ঝরলেও শেষ পর্যন্ত জয় হয়েছে প্রেমের। 

নিজস্ব চিত্র
কুলটির চিনাকুড়ি-র মেয়ে সুলেখার সঙ্গে প্রেম বারাবনীর নুনি গ্রামের ছেলে সজলের। দু’সপ্তাহ আগে বাড়ির অমতে তাঁরা পালিয়ে বিয়ে করেন চন্দ্রচূড় মন্দিরে। তারপর থেকে সংসার করেছেন দু’জনে। মাঝে-মধ্যেই মেয়ের বাবা বা ভাইয়েরা সজলের বাড়িতে এসে পিস্তল দেখিয়ে হুমকি দিচ্ছিল বলে অভিযোগ। কিন্তু সুলেখা বাপের বাড়িতে না ফেরার সিদ্ধান্তে ছিলেন অনড়। তার উপর প্রাপ্তবয়স্ক। স্ব-ইচ্ছায় বিয়ে করেছেন। আইনত সুলেখা-সজল কোনও অপরাধ না করায় সুলেখার পরিবার দু’জনকে বাগে আনতে ব্যর্থ হয়েছিল। এই ডামাডোলের মধ্যেই বেশ চলছিল দুজনের সংসার।

‘চিরদিন-ই তুমি যে আমার’ ছবির একটি দৃশ্য
প্রাথমিক হুমকিতে কাজ না-হওয়ায় এবার নিজেদের মেয়েকে তুলে নিয়ে যেতে ঘৃণ্য চক্রান্ত করে সুলেখার পরিবার। দু’টি গাড়িতে গুন্ডাবাহিনীকে সঙ্গে নিয়ে আসেন সুলেখার মা-কাকিমারা।  
সোমবার বিকেলে নুনি-র দাস পরিবারে লোকেরা দেখেন সজলকে বাড়িতে ঢুকে বেধড়ক মারধর করছেন একদল বহিরাগত। হাতে তাদের ভাঙা বিয়ারের বোতল ও পিস্তল। নববধূ সুলেখাকে মারতে মারতে গাড়িতে তুলে নিয়ে যাচ্ছে কয়েকজন মহিলা। বাধা দিতে গিয়ে বেধড়ক মারধর করা হয় সজলের একমাত্র বোন তথা সুলেখার ননদকেও। সজলের স্ত্রী সুলেখাকে কার্যত এক প্রকার কিডন্যাপ করেই তারা গাড়ি করে বেরিয়ে যায়। গ্রামবাসীরা যখন বুঝতে পারে ততক্ষণে অনেক দেরি হয়ে গিয়েছে।
তবে দ্বিতীয় গাড়িটি স্টার্ট দেওয়ার আগেই পাল্টা হামলা চালান গ্রামবাসীরা। বেগতিক দেখে গুন্ডাবাহিনী পালায় গাড়ি ছেড়ে। ভাঙচুর হয় গাড়ি। এইসব যখন চলছে, খবর চলে যায় পুলিশের কাছে। উদ্ধার হন সুলেখা। আটক করা হয় বহিরাগত গুন্ডাবাহিনীকে। মে দিবসের দিন অকস্মাৎ ঘটে যাওয়া ঘটনায় সজল-সুলেখার জয় হলেও আতঙ্কে রয়েছেন দু’জনে। তাঁদের নিরাপত্তার দাবিতে গ্রামবাসীরা স্মারকলিপি জমা দেন উত্তর থানার কন্যাপুর পুলিশ ফাঁড়িতে।
গ্রামবাসীর বক্তব্যের ভিডিও দেখুন

আসানসোল মারপিটের দৃশ্য দেখুন ভিডিওতে

কী বলছেন বাস্তবের নায়ক, দেখুন ভিডিও